કોહલી સહિતનાં ખેલાડીઓ શા માટે દૂધ છોડી રહ્યાં છે?\nકદાચ તમને આશ્ચર્ય થઈ શકે કેમ કે આ ખબર જૂની થઈ ગઈ છે.

સેરેના ગર્ભવતી થયાં બાદ શાકાહારી થઈ ગયાં છે. તેમણે તેમનો આહાર બદલીને 'વીગન' કરી દીધો છે એટલે એક રીતે તેઓ શાકાહારી થઈ ગયાં છે.

વળી દૂધ, દહીં, ઘી, માખણ, છાસ, મલાઈ અને પનીર પણ ખાવાનું છોડી દીધું છે. તેમાં મધ પણ છોડી દેવું પડતું હોય છે.

વિશ્વ પ્રસિદ્ધ ફૂટબૉલ ખેલાડી લિયોનેલ મેસીનું ગેમ સિઝન દરમિયાન વીગન આહાર પર રહેવું આશ્ચર્યજનક હોઈ શકે છે. 

કેમ કે તેઓ આર્જેન્ટિનાના છે અને દક્ષિણ અમેરિકામાં શાકાહારી ભોજન મળવું મુશ્કેલ છે. આથી વીગન રહેવું એક પડકાર છે.

આ કડીમાં એક નવું નામ જોડાયું છે. તે છે ભારતીય ક્રિકેટ ટીમના કપ્તાન વિરાટ કોહલીનું. 

આથી સવાલ એ ઉઠે છે કે આ બધું થઈ શું રહ્યું છે. આખરે ખેલાડીઓ વીગન આહાર કેમ અપનાવી રહ્યા છે?

ખેલાડીઓના આહારનાં નિષ્ણાત દીક્ષા છાબડાનું કહેવું છે કે વીગન આહાર બે પ્રકારે અપનાવી શકાય છે.

વળી આ બન્નેનું મિશ્રણ પણ હોઈ શકે છે.

ઈજામાં સુધારો લાવવા માટે વીગન આહાર મદદગાર 

દીક્ષા છાબડાનું કહેવું છે કે ખેલાડીઓમાં આ આહારનું પ્રમાણ એટલા માટે વધુ જોવા મળે છે કેમ કે તેનાથી ઈજા ઝડપથી મટી શકે છે.

ઈજા થતાં આપણું શરીર સોજાના મારફતે કિટાણુંઓ સામે પ્રતિરોધ સર્જે છે.

જેથી આપણા શરીરને નુકસાન ન પહોંચી શકે. જોકે, નાની હળવી ઈજામાં આવો સોજો ઠીક છે પરંતુ જો ઈજા ખતરનાક હોય તો સોજો નુકસાનકારક છે.

આથી ખેલાડીઓએ ઍન્ટિ-ઑક્સિડન્ટ અને વિટામિનયુક્ત આહાર લેવો જોઈએ. 

જેમ કે બોર, લીલાં શાકભાજી, ઓછી સુગર ધરાવતા ફળ. તેને ઍન્ટિ-ઇન્ફ્લેમેટરી ફૂડ પણ કહેવામાં આવે છે.

તેનાથી શરીરમાં સોજો ઓછો આવે છે અને શરીરને ડિટૉક્સ કરવામાં પણ મદદ મળે છે.

જ્યારે ઍન્ટિ-ઇન્ફ્લેમેટરી ફૂડ જેમ કે હાઈ-સુગર ફૂડ, લાલ માંસ શરીરને ઈજાના સમયે ખૂબ જ નુકસાન કરતાં હોય છે.

વજન ઓછું કરવામાં કારગત

વીગન આહારમાં વિટામિનની સાથે સાથે ફાઇબરની માત્રા પણ વધુ હોય છે, તેથી તે મેદસ્વીતા ઓછી કરવામાં પણ કારગત નીવડે છે.

ફાઇબરયુક્ત આહાર તમે ઓછો ખાવ તેમ છતાં તમારું પેટ ભરેલું હોય એવું અનુભવ કરાવે છે. આથી તમે જરૂર કરતાં વધારે ખાવાનું નહીં ખાવ.

બીજી તરફ જાનવરોમાંથી ઉત્પન થતાં પદાર્થો ન ખાવાથી સૌથી મોટું નુકસાન પ્રોટીનની ઊણપ આવવાનું હોય છે.

કેમ કે ખેલાડી માટે પ્રોટીનનું સેવન ખૂબ જ જરૂરી હોય છે. તો પછી તેનું પ્રમાણ કેવી રીતે જાળવી શકાય?

પ્રોટીનની કમી કઈ રીતે પૂરી કરી શકાય?

ન્યૂટ્રિશનિસ્ટ અને વેલનેસ કૉચ અવનિ...\n\ntl;dr:
એક રેસ્ટોરાંમાં તમે જાણીતી ટેનિસ ખેલાડી સેરેના વિલિયમ્સને શાકાહારી ભોજન ઑર્ડર કરતા જુઓ તો.